CELEX: 62013CN0100
Language: ro
Date: 2013-02-27 00:00:00
Title: Cauza C-100/13: Acțiune introdusă la 27 februarie 2013 — Comisia Europeană/Republica Federală Germania

20.4.2013   
            
            
               RO
            
            
               Jurnalul Oficial al Uniunii Europene
            
            
               C 114/29
            
         Acțiune introdusă la 27 februarie 2013 — Comisia Europeană/Republica Federală Germania
   (Cauza C-100/13)
   2013/C 114/45
   Limba de procedură: germana
   
      Părțile
   
   
      Reclamantă: Comisia Europeană (reprezentanți: G. Wilms și G. Zavvos, agenți)
   
      Pârâtă: Republica Federală Germania
   
      Concluziile reclamantei
   
   Comisia Europeană solicită să se decidă următoarele:
   
               —
            
            
               prin utilizarea de către autoritățile germane a unor liste de norme de construcții pentru a solicita autorizații suplimentare în vederea accesului efectiv pe piață și a utilizării produselor pentru construcții, în loc să adopte metodele și criteriile de evaluare impuse în cadrul normelor europene armonizate, pârâta nu și-a îndeplinit obligațiile care îi revin în temeiul Directivei 89/106/CEE a Consiliului privind apropierea actelor cu putere de lege și a actelor administrative ale statelor membre referitoare la materialele de construcții (1), în special în temeiul articolului 4 alineatul (2) și al articolului 6 alineatul (1);
            
         
               —
            
            
               obligarea pârâtei la plata cheltuielilor de judecată corespunzătoare procedurii.
            
         
      Motivele și principalele argumente
   
   Pârâta ar fi încălcat articolele 4 și 6 din Directiva 89/106/CEE. Utilizarea unor liste de norme de construcții ar determina solicitarea unor autorizații suplimentare prealabile pentru accesul efectiv pe piață și pentru utilizarea acestor produse. În multe cazuri, nu ar fi vorba despre eventuale cerințe privind caracteristici noi. În plus, aceasta ar consta mai degrabă în menținerea unor cerințe stabilite anterior armonizării, care ar fi putut și ar fi trebuit să fie acoperite prin adoptarea unor metode și criterii de evaluare impuse în cadrul armonizat.
   
      (1)  JO 1989, L 40, p. 12, Ediție specială, 13/vol. 9, p. 3.